ΓΡΑΠΤΗ ΕΡΩΤΗΣΗ E-1783/01

υποβολή: Carlos Ripoll y Martnez de Bedoya (PPE-DE) προς την Επιτροπή

(19 Ιουνίου 2001)

Θέμα: Τμήματα κατάρτισης για την επαγγελματική ένταξη

Η περιφερειακή κυβέρνηση των Βαλεαρίδων νήσων διοργανώνει μαθήματα κατάρτισης από τον Οκτώβριο του 2001 μέχρι τον Οκτώβριο του 2002. Τα τμήματα αυτά χρηματοδοτούνται από τις πιστώσεις που προβλέπονται από τον στόχο 3 της ΕΕ.

Ο Περιφερειακός Σύμβουλος δήλωσε ότι, σε αυτά τα τμήματα, μπορούν να μετάσχουν μετανάστες χωρίς άδεια εργασίας και παραμονής, παρόλο που θα πρέπει να έχουν παρουσιάσει αίτηση για την νομιμοποίηση της κατάστασής τους.

1. Είναι δυνατόν να απευθύνονται τμήματα κατάρτισης επαγγελματικής ένταξης που χρηματοδοτούνται από την ΕΕ σε μετανάστες που δεν διαθέτουν άδεια εργασίας και παραμονής, ακόμη και αν έχουνποβάλει αίτηση νομιμοποίησης της κατάστασής τους που ακόμη δεν έχει εγκριθεί·

2. Υπάρχει κονδύλι χρηματοδότησης για τους μετανάστες που δεν έχουν νομικά κατοχυρώσει την κατάστασή τους·

Απάντηση της κ. Διαμαντοπούλου Εξ ονόματος της Επιτροπής

(3 Σεπτεμβρίου 2001)

Το επιχειρησιακό πρόγραμμα των Βαλεαρίδων νήσων N.2000.ES.05.3.PO.302 όπως και το συμπλήρωμα προγραμματισμού του, που εγκρίθηκε στις 25 Ιανουαρίου 2001 στο πλαίσιο της πρώτης συνεδρίασης της επιτροπής παρακολούθησης για την τρέχουσα περίοδο προγραμματισμού (2000-2006), προβλέπει στον τομέα της προώθησης της ισότητας των ευκαιριών για όλους στην πρόσβαση στην αγορά εργασίας, ιδίως για τα άτομα που απειλούνται με κοινωνικό αποκλεισμό, την εφαρμογή μέτρων και ενεργειών που απευθύνονται -μεταξύ άλλων- στους μετανάστες.

Κατά τη συνεδρίαση της επιτροπής παρακολούθησης, ο εκπρόσωπος κοινωνικώνποθέσεων των Βαλεαρίδων νήσων έθεσε το ερώτημα της δυνατότητας συμμετοχής των μεταναστών που δεν έχουν νομιμοποιήσει την κατάστασή τους στις ενέργειες που επιδοτούνται από την Ένωση.

Η πρόεδρος της επιτροπής παρακολούθησης, αρμόδια για την αρχή διαχείρισης της παρέμβασης, Unidad Administradora del Fondo Social Europeo (UAFSE), επιβεβαίωσε ότι οι ενέργειες που απευθύνονται σε μετανάστες, ιδίως οι ενέργειες κοινωνικής ένταξης και ένταξης στην αγορά εργασίας στο πλαίσιο του συμπληρώματος προγραμματισμού μπορούν να εφαρμόζονται κατά τη διάρκεια της διαδικασίας νομιμοποίησης της κατάστασής τους.

Σε ό,τι αφορά τη τρέχουσα περίοδο, η Επιτροπή παίζει ρόλο που καθορίζεται από τον κανονισμό (ΕΚ) 1260/1999 του Συμβουλίου της 21ης Ιουνίου 1999 περί γενικών διατάξεων για τα Διαρθρωτικά Ταμεία(1), που προβλέπει στο άρθρο 8 την εφαρμογή της αρχής της επικουρικότητας σύμφωνα με την οποία η εφαρμογή των παρεμβάσεωνπάγεται στην αρμοδιότητα των κρατών μελών στο κατάλληλο τοπικό επίπεδο.

Λαμβάνονταςπόψη τα παραπάνω στοιχεία και ιδίως τα λεχθέντα στο πλαίσιο της επιτροπής παρακολούθησης στην οποία συμμετέχει η Επιτροπή με συμβουλευτική ψήφο (άρθρο 35 του προαναφερθέντος κανονισμού (ΕΚ) 1260/1999), η περιφερειακή κυβέρνηση των Βαλεαρίδων νήσων μπορεί να δρομολογήσει ενέργειες κοινωνικής ένταξης και ένταξης στην αγορά εργασίας, στις οποίες συγκαταλέγονται και ενέργειες κατάρτισης μεταναστών που έχουν ξεκινήσει διαδικασία νομιμοποίησης της κατάστασής τους, στο μέτρο που το επιτρέπουν οι νόμοι της Ισπανίας για το καθεστώς των αλλοδαπών καθώς και οι περιφερειακοί κανονισμοί που θέτουν σε εφαρμογή τις εν λόγω ενέργειες.

(1) ΕΕ L 161 της 26.6.1999.